Missatge: Doug Jones -a l'esquerra- i Roy Moore (Reuters)Revés a Donald Trump al Senat, amb la victòria del demòcrata Doug Jones a l'estat d'Alabama. Amb un resultat ajustadíssim i per sorpresa, el candidat demòcrata ha superat el conservador Roy Moore, a qui Trump donava suport. Moore, fonamentalista cristià, antiimmigrants i antihomosexuals, s'ha vist esquitxat durant la campanya per acusacions d'assetjament de menors.La cambra alta continuarà amb majoria republicana, però pel mínim marge possible. Només un senador més, una circumstància que podria dificultar l'aprovació d'alguns punts del programa electoral de Trump. Feia 25 anys que el Partit Demòcrata no obtenia cap victòria a Alabama.El triomf dels demòcrates ha estat per només per 10.000 vots. Ha aconseguit mobilitzar les ciutats, els barris negres i les dones a favor seu. En el seu discurs, el futur senador ha dit que s'ha imposat la dignitat, la decència i la justícia. Una clara referència al gran derrotat, l'ultraconservador Roy Moore. Aquest jutge extremista ha acabat pagant les acusacions de vuit dones que asseguraven que havia abusat d'elles sexualment quan eren menors d'edat, als anys 70.Els republicans es queden amb un marge mínim al Senat, una cambra on ja hi ha un parell de senadors rebels. Trump tindrà més difícil aprovar res a la cambra alta i només queda un any per les eleccions de mig mandat, quan s'ha de renovar part del Congrés. La derrota també és especialment dolorosa pel president que, malgrat les greus acusacions contra Moore, havia demanat el vot descaradament per ell i havia criticat els republicans veterans que se n'havien distanciat.http://www.ccma.cat/324/el-triomf-dels-democrates-a-alabama-deixa-trump-amb-un-sol-esco-de-marge-al-senat/noticia/2826352/
Emocions: no emotion

Resposta: Un parell de coses. El revés que suposa perdre una votació per als Republicans és gairebé impensable. Només amb un candidat tacat per acusacions de pedofília i comentaris tipus "La societat esclavista no estava tan malament; fomentava els valors de família" han aconseguit perdre i per la mínima! Per a fer-se una idea de fins a quin punt és Red state, vegi's que en eleccions anteriors el marge de victòria ha sigut de +30% de vot.Pel que fa al Senat, convé recordar també que tot i que ara mateix sembla que queda 49-51 (Roy Moore encara no ha fet cap discurs acceptant la derrota i potser demani un recompte, cosa que podria implicar la seva victòria final), per a que les iniciatives republicanes (com ara la reforma d'impostos) no s'aprovin calen com a mínim DOS vots contraris, perquè en cas d'empat, el vot del vice-president Mike Pence desempataria a favor de qui ja se sap (i ja ha passat més d'una vegada a aquesta legislatura).Per últim, el 2018 hi haurà eleccions per renovar tota la House of Representatives i bona part dels senadors, tot i que la majoria dels quals són ara mateix demòcrates, i amb els candidats lamentablement mediocres que solen presentar, es fa difícil d'augurar la pèrdua de majoria republicana al Senat aquest 2018 tan cobejada per alguns sectors del país per a poder bloquejar efectivament, i per pura reacció, qualsevol cosa que vingui de la Casa Blanca.
Emocions: disgust, anger, distrust